جعفر طالبی

طالیب تخلصلو تورک شاعیری جعفر طالبی، درویش‌مسلک، "بیغلی محمد"ین اوغلو، ۱۳۴۳ -نجو گونش ایلینده سولدوزون کئچمیشده سئل‌باتیران ایسماعیل‌آباد کندینده آنادان اولموشدور. ۱۳۴۸-نجی گونش ایلینده آتا-آناسی ایله بیرلیکده اورادان کؤچوب، عجم کهریزه‌سینده یئرلشمیشلر. سئسی آدلی بیر روحانینین مکتبینده قورآن اوخوماغی اؤیره‌نیر، هابئله نهج‌البلاغه ایله تانیش اولور. بئله‌لیکله، یازیب اوخوماغا باشلاییر. سونرالار "کؤهول" کندینه کؤچور و اورادا ائوله‌نیر.  

او، اؤز امه‌یی ایله بئش باش عاییله‌نی هر چتینلییه قاتلاناراق دولاندیریر. تاسوفلر اولسون کی، "جعفر"ین ایکی اوشاغی‌نین خسته‌لیی اونون یاشام یوکونو داها دا آغیرلاشدیریر. او چوخ چالیشیب آز تاپسا دا، دایما گولر اوز و مردلیکله کاسیب کوماسینی دولاندیریر.

شعیرلرینین خصوصیتلری و اثرلری
"جعفر"ین شعیرلرینده قورآن، نهج‌البلاغه، عیرفان، فولکلور، حسرت و آغیر یاشام ایزلرینی گؤرمک اولار. ایگید، گؤزوتوخ و الی آچیق، هابئله دوستلوغوندا تمیز، امانتدار اولان شاعیر سولدوزون بیر چوخ گنج و یاشلی‌نسیل شاعیرلری ایله یاخیندان اونسیتده اولموشدور.   

شاعیردن 4- کامیل شعیر دفتری و ایکی یاریمچیق قوشما قالمیشدیر. گون او گون اولسون کی، اونون بو ادبی ایرثی نشر اولوناراق سولدوزون ادبی خزینه‌سینه آرتیریلسین.
اؤلومو
شاعیر جعفر طالبی ۱۳۹۴-نجو ایل، جوماآخشامی بهمن آیی‌نین ۸- نده صوبح نامازینی قیلدیقدان سونرا حاققا قووشور. روحو شاد، مزاری نورلا دولسون.  

شعرلریندن نومونه‌لر
طالیب، بو دونیا ردیفلی شعرینده بئله دئییر:

قایناقلار

بؤلمه:سولدوزلو شاعیرلربؤلمه:سولدوزلولاربؤلمه:آذربایجانلی شاعیرلر